दिल्ली हाईकोर्ट में कुत्तों की बढ़ती संख्या को लेकर एक याचिका दाखिल की गई थी। ये याचिका दक्षिण दिल्ली के तेखांद गांव के रहने वाले एक व्यक्ति ने डाली थी। इसपर सुनवाई करते हुए दिल्ली हाईकोर्ट ने कबूतरों की संख्या पर भी चिंता जाहिर की। बेंच ने कहा, 'इंग्लैंड में प्राधिकारी कबूतरों की संख्या रोकने के लिए मौखिक गर्भनिरोधक का इस्तेमाल करते हैं। कबूतरों की संख्या काफी बढ़ गई है, ऐसे में हम यहां इसका इस्तेमाल क्यों नहीं करते?' कोर्ट ने सुझाव दिया कि गर्भनिरोधक को कबूतरों को दिए जाने वाले खाने में मिला दिया जाए।